REGOLAMENT TAL-KUMMISSJONI (KE) Nru 66/2006
tas-16 ta’ Jannar 2006
li jeżenta t-trasferiment ta' kwantitajiet żgħar ta' minerali, materja prima u materjali speċjali fissili mir-Regoli tal-Kapitolu dwar Provvisti
IL-KUMMISSJONI TAL-KOMUNITAJIET EWROPEJ,
Wara li kkunsidrat it- Trattat li jistabbilixxi l-Komunità Ewropea dwar l-Enerġija Atomika, u b'mod partikulari l-Artikoli 2(d), 74, 77, 124 u 161 tiegħu,
Billi:
(1)
Ir-Regolament tal-Kummissjoni Nru 17/66/Euratom tad-29 ta' Novembru 1966 li jeżenta t-trasferiment ta' kwatitajiet żgħar ta' minerali, materja prima u materjali speċjali fissili mir-Regoli tal-Kapitolu dwar Provvisti (1) ġie emendat (2) b’mod sostanzjali. Għal iktar ċarezza u razzjonalità, l-imsemmi Regolament għandu jiġi kkodifikat.
(2)
Il-pożizzjoni dwar il-provvista tal-Komunità fir-rigward ta' materjali nukleari tagħmilha possibbli li l-eżenzjoni provduta fl-Artikolu 74 tat-Trattat tiġi awtorizzata b'tali manjiera li tiżgura li l-utenti kollha jistgħu jirċievu provvista regolari u ekwitabbli ta' minerali, materja prima u materjali speċjali fissili,
ADOTTAT DAN IR-REGOLAMENT:
Artikolu 1
Dawn li ġejjin għandhom jiġu eżentati mid-dispożizzjonijiet tal-Kapitolu VI tat-Titolu II tat-Trattat, fir-rigward tal-minerali u materja prima ta' minerali u uranju u torju:
(a)
trasferimenti fi ħdan u importazzjonijiet lejn il-Komunità ta' kwantitajiet li ma jaqbżux, għal kull transazzjoni, tunellata ta' kontenut ta' uranju u torju (jew uranju jew torju), fil-limitu ta' 5 tunellati kull sena għal kull utent fir-rigward ta' kull waħda minn dawn il-materjali;
(b)
esportazzjonijiet mill-Komunità ta' kwantitajiet li ma jaqbżux tunellata ta' kontenut ta' uranju u torju (jew uranju jew torju), fil-limitu ta' 5 tunellati kull sena għal kull esportatur fir-rigward ta' kull waħda minn dawn il-materjali.
Artikolu 2
Fir-rigward ta' materjali fissili speċjali, trasferimenti fi ħdan l-importazzjonijiet għal ġo u l-esportazzjonijiet mill-Komunità għandhom ikunu eżenti mid-dispożizzjonijiet tal-Kapitolu VI tat-Titolu II tat-Trattat, kemm-il darba l-kwantitajiet involuti, imqabbla mal-forma elementari, ma jeċċedux il-200 gramma ta' uranju-235, uranju-233 jew plutonju f'kull transazzjoni sa limitu annwali ta' 1 000 gramma ta' kull sustanza għal kull utent. Fil-każ ta' importazzjonijiet u esportazzjonijiet dan għandu japplika suġġett għad-dispożizzjonijiet ta' kull ftehim ta' koperazzjoni konkluż mill-Komunità ma' pajjiżi terzi.
Artikolu 3
Kull persuna li tagħmel importazzjoni jew esportazzjoni u kull fornitur li jagħmel trasferiment fi ħdan il-Komunità, taħt l-eżenzjoni provduta fl-Artikolu 1 u 2 jissottometti lill-Aġenzija Fornitriċi prospett ta' kull kwart tas-sena tat-transazzjonijiet hekk magħmula, u jagħti l-informazzjoni li ġejja:
(a)
id-data tal-konklużjoni tal-kuntratt ta' provvista;
(b)
l-ismijiet tal-partijiet kontraenti;
(ċ)
il-post fejn il-materja kienet prodotta;
(d)
in-natura kimika u fiżika (jew kimika jew fiżika) tal-prodotti;
(e)
il-kwantitajiet f'unitajiet metriċi;
(f)
l-użu li sar jew li se jsir minn dawn il-minerali, materja prima u materjali speċjali fissili.
Id-dikjarazzjonijiet imsemmija f’punt (e) ta’ l-ewwel paragrafu għandhom ikunu espressi f'kilogrammi ta' uranju jew torju li jinsabu f'minerali u materja prima, u fi grammi fir-rigward ta' uranju-233, uranju-235 jew plutonju li jinsabu f'materjali speċjail fissili. Numri li jkun fihom frazzjoni deċimali għandhom jitnaqqsu jew jiżdiedu għall-eqreb numru sħiħ ‘l isfel jew il fuq skond jekk il-frazzjoni deċimali hix ikbar jew inqas minn 0,5. Fejn il-frazzjoni deċimali hija 0,5, in-numru għandu jitnaqqas jew jiżdied għall-eqreb numru sħiħ ‘il fuq jew ‘l isfel skond jekk in-numru li jippreċedi l-punt deċimali hux biż-żewġ jew bil-fart.
Ir-rapporti li joħorġu darba fix-xahar jiġu mibgħuta lill-aġenzija fi żmien xahar mit-tmiem ta’ kull kwart tas-sena fejn it-transazzjonijiet li jkunu qed jirreferu għalihom f’dan ir-regolament ikunu effttwati.
Artikolu 4
Ir-Regolament Nru 17/66/Euratom hu mħassar.
Referenzi għar-Regolament li ġie mħassar għandhom jinftiehmu bħala referenzi għal dan ir-Regolament u għandhom jinqraw skond it-tabella ta’ korrelazzjoni fl-Anness II.
Artikolu 5
Dan ir-Regolament jidħol fis-seħħ fl-għoxrin jum wara l- pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, nhar is-16 ta’ Jannar 2006.